[bookmark: _GoBack]Acte necesare în vederea întocmirii dosarului de alocaţie pentru susţinerea familiei (ASF)
  Acte necesare: 
Familiile care solicită acordarea alocaţiei pentru susţinerea familiei nu trebuie să deţină în proprietate, închiriere, comodat sau altă formă de deţinere, niciun bun inclus în Lista Bunurilor ce conduc la excluderea acordării alocaţiei pentru susţinerea familiei, prevăzută de legislaţie;
Stabilirea dreptului la alocaţie pentru susţinerea familiei se face începând cu luna următoare celei în care a fost înregistrată cererea tip;
Plata alocaţiei pentru susţinerea familiei pentru luna în curs se efectuează în luna următoare, de către Agenţia Judeţeană pentru Plăţi şi Insepcţie Socială Argeș (Sediu – Bld. I.C. Brătianu nr. 38) prin mandat poştal, cont curent personal sau cont de card, după caz (funcţie de solicitare);
Titularul alocaţiei semnează un angajament de plată la solicitarea dreptului, în vederea recuperării sumelor plătite necuvenit iar în situaţia în care acesta refuză semnarea angajamentului de plată, recuperarea sumelor plătite necuvenit se va face, potrivit legii, direct de la beneficiar. Sumele plătite necuvenit pot fi recuperate şi din alte drepruri plătite de către agenţia teritorială.

- Cerere şi declaraţie pe propria răspundere pentru acordarea unor drepturi de asistenţă socială; Anexa 1 la HG. 599/2017 
- Cărţi/buletine de identitate ale părinţilor (copie şi original);
- Certificat de nastere - solicitant
- Certificatul de căsătorie (copie şi original);
- Certificatele de naştere ale copiilor şi cartea de identitate/buletinul pentru copii de peste 14 ani (copii şi original);
- Livretul de familie, completat la zi (copie şi original);
- Hotărâre judecatorească definitivă de divorţ, certificat de deces sau adeverinţă de la Penitenciar pentru soţul arestat, dacă este cazul (copie şi original);
- Hotărâre judecătorească definitivă de incredinţare a copiilor, hotărâre pentru instituirea unei măsuri de ocrotire a copilului, unde este cazul (copie şi original);
- Adeverinţe privind venitul net/cupoane de pensie/ajutor şomaj/ajutor social/declaraţie notarială pentru persoanele care nu realizează venituri (parinţi/parteneri şi copiii adulţi necăsătoriţi care locuiesc cu familia), pentru luna anterioară depunerii cererii. In adeverinţele de salariat, este necesar să se menţioneze salariul net pentru luna anterioară depunerii cererii, cu precizarea dacă se beneficiază sau nu de bonuri de masă, inclusiv valoarea acestora;
- Cupon pensie de intreţinere, dacă este cazul;
- Cupon alocaţie de stat/extras de cont (ultima sumă primită);
- Adeverinţe de preșcolar/ elev cu precizarea numărului de absenţe nemotivate din ultimul semestru şcolar incheiat, nota la purtare şi menţiunea repetă/nu repetă; dacă repetă, se va menţiona motivul, iar in caz de motiv medical, se va ataşa copie după certificatul/documentul medical;
- Certificat de atestare fiscală eliberat de Primăria Comunei Bradu- Compartimentul Impozite si  Taxe Locale-pentru ambii soţi/parteneri şi copiii adulţi necăsătoriţi, care locuiesc cu familia;
- Copie carte / talon autoturism 
- Adeverință eliberată de la Primăria Comunei Bradu – Compartimentul Registru Agricol din care sa rezulte dacă solicitantul deține/nu deține in proprietate, împreună cu familia, teren agricol
- Adeverinţa de venit de la Administraţia Finanţelor Publice Pitești, pentru ambii soţi/parteneri şi copiii adulţi necăsătoriţi, care locuiesc cu familia, atât pentru anul in curs, cât şi pentru anul anterior;
- Certificat de încadrare în grad de handicap (copie şi original), dacă este cazul;
- In cazul uniunii consensuale/concubinaj, se vor prezenta şi documente referitoare la partener;

- ALOCAȚIE DE SUSȚINERE A FAMILIEI -
1. Alocaţia pentru susţinerea familiei se acordă conform prevederilor Legii nr. 277/2010 privind alocaţia pentru susţinerea familiei, republicată, cu modificările şi completările ulterioare şi ale Normelor Metodologice de aplicare a prevederilor Legii nr. 277/2010 privind alocaţia pentru susţinerea familiei, aprobate prin HG 38/2011 cu modificările şi completările ulterioare + Ordinul nr. 1474/2011 (Instrucţiuni de aplicare a unor prevederi din Normele Metodologice de aplicare a prevederilor Legii nr. 277/2010 privind alocaţia pentru susţinerea familiei, republicată, cu modificările şi completările ulterioare).
2. Beneficiari
· Familiile sau persoanele singure care au în întreţinere copii în vârstă de până la 18 ani, locuiesc împreună cu aceştia şi realizează venituri nete lunare pe membru de familie de până la 633.90014 lei;
· Familiile sau persoanele singure care nu au cetăţenie română, dacă se află în una dintre următoarele situaţii:
· Sunt cetăţeni ai unui stat membru al Uniunii Europene, ai Spaţiului Economic European, ai Confederaţiei Elveţiene sau ai altor state, pe perioada în care au domiciliul sau, după caz, reşedinţa în România, în condiţiile legii;
· Sunt cetăţeni străini sau apatrizi cărora li s-a acordat, în condiţiile legii, o formă de protecţie;
· Sunt apatrizi care au domiciliul sau, după caz, reşedinţa în România, în condiţiile legii.
Sunt consideraţi copii aflaţi în întreţinere, copiii naturali ai soţilor sau ai unuia dintre aceştia ori, după caz, ai persoanei singure, copiii adoptaţi, copiii încredinţaţi în vederea adopţiei, copiii aflaţi în plasament sau în plasament în regim de urgenţă ori pentru care s-a instituit tutela în condiţiile legii, cu excepţia celor aflaţi în plasament la asistentul maternal profesionist.
3. Important
Cuantumul alocaţiei pentru susţinerea familiei se stabileşte conform grilei prevăzută de legislaţie, în funcţie de tipul de familie (1 părinte sau 2 părinţi), venitul net lunar pe membru de familie şi numărul de copii aflaţi în întreţinere.
	
	Familie cu 1 părinte (persoană singură)
	Familie cu 2 părinţi

	Număr copii
	Până la 239.2076 lei
	Până la 239.2076 lei

	1 copil
	128
	99

	2 copii
	256
	197

	3 copii
	384
	295

	4 copii şi mai mulţi
	512
	393

	
	Între 239.2076 – 633.90014  lei
	Între 239.2076 – 633.90014  lei

	1 copil
	122
	90

	2 copii
	244
	180

	3 copii
	366
	270

	4 copii şi mai mulţi
	488
	359



4. Obligaţiile beneficiarilor de alocaţie pentru susţinerea familiei
· Titularul alocaţiei pentru susţinerea familiei are obligaţia să comunice în scris, orice modificare privind veniturile realizate, domiciliul, componenţa familiei, în termen de maximum 15 zile de la data modificării. Comunicarea trebuie să fie însoţită de copii ale actelor doveditoare privind modificările intervenite. Nerespectarea acestei obligaţii constituie contravenţie şi se sancţionează cu amendă.
· În vederea urmăririi respectării condiţiilor de acordare a drepturilor alocaţiei pentru susţinerea familiei, beneficiarii au obligaţia de a primi vizita personalului de specialitate din cadrul Compartimentului de Asistență Socială-Primăria comunei Bradu la interval de 6 luni sau ori de câte ori este nevoie şi de a furniza informaţiile necesare pentru întocmirea anchetei sociale.
· În cazul în care solicitantul/beneficiarul refuză să furnizeze informaţiile necesare pentru întocmirea anchetei sociale, se consideră că familia acestuia nu îndeplineşte condiţiile de acordare a alocaţiei.
· Titularul are obligaţia de a prezenta la începutul fiecărui an şcolar, pentru fiecare copil, care frecventează o formă de învăţământ conform legii, adeverinţă de la şcoală cu menţiunea REPETĂ SAU NU ANUL ŞCOLAR.
· Pentru copiii de vârstă şcolară cu handicap grav sau accentuat, care nu frecventează o formă de învăţământ, organizată în condiţiile legii, alocaţia se acordă cu condiţia prezentării certificatului de încadrare într-un grad de handicap.
· Sumele încasate necuvenit cu titlu de alocaţie se recuperează de la titularul dreptului de alocaţie, în termenul de prescripţie prevăzut in Legea nr. 287/2009 privind Codul civil, republicată, cu modificările ulterioare.




LISTA BUNURILOR 
ce conduc la excluderea acordării alocaţiei pentru susţinerea familiei/ajutorului social

	Bunuri imobile

	  1.
	 Clădiri  sau alte spaţii locative în afara locuinţei de domiciliu şi a anexelor gospodăreşti

	  2.
	 Terenuri de împrejmuire a locuinţei şi curtea aferentă şi alte terenuri intravilane care          depăşesc 1.000 mp în zona urbană şi 2.000 mp în zona rurală

	Bunuri mobile*

	 1.
	 Autoturism/Autoturisme şi/sau motocicletă/motociclete cu o vechime mai mică de 10 ani,  cu excepţia celor adaptate pentru persoanele cu handicap ori destinate transportului acestora sau persoanelor dependente, precum şi pentru uzul persoanelor aflate în zone greu accesibile

	  2.
	 Mai mult de un autoturism/motocicletă cu o vechime mai mare de 10 ani

	  3.
	 Autovehicule: autoutilitare, autocamioane de orice fel cu sau fără remorci, rulote, autobuze, microbuze

	  4.
	 Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc în Rezervaţia Biosferei „Delta Dunării“

	  5.
	 Utilaje agricole: tractor, combină autopropulsată

	  6.
	 Utilaje de prelucrarea gricolă: presă de ulei, moară de cereale

	  7.
	 Utilaje de prelucrat lemnul: gater sau alte utilaje de prelucrat lemnul acţionate hidraulic, mecanic sau electric

	 *) Aflate în stare de funcţionare

	Depozite bancare

	  1.
	 Depozite bancare cu valoare de peste 3.000 lei

	Terenuri/animale şi/sau păsări

	 1.
	 Suprafeţe de teren extravilan, animale şi păsări a căror valoare netă de producţie anuală depăşeşte suma de 1.000 euro pentru persoana singură, respective suma de 2.500 euro pentru familie


  NOTĂ: 
Deţinerea unuia dintre bunurile menţionate conduce la excluderea acordării alocaţiei pentru susţinerea familiei / ajutorului social.

